પ્રાચીન સમયમાં આ પ્રદેશમાં મહારાજા દ્રુપદની હકુમત ચાલતી,તેમણે પુત્રી દ્રૌપદી(પાંચાળી)ને પરણાવવા મત્સ્યવેધ ગોઠવેલ તે તરણેતરની આ જગ્યા પર યોજાયાનું લોકમુખે સંભળાય છે. એક પૌરાણિક માન્યતા મુજબ મહાદેવજીને પ્રસન્ન કરવા બ્રહ્માજીએ આદરેલી તપસ્યા અને નેત્રકમળની પૂજામાં બ્રહ્માજીએ આપેલ નેત્રકમળ ધારણ કરી મહાદેવ ત્રિનેત્રેશ્વર કહેવાયા.આમ હિમાલયમાં આવેલ બદ્રી-કેદારનાથ બાદ ગુજરાતના તરણેતરમાં જ ત્રિનેત્રેશ્વર મહાદેવનું મંદિર આવેલું છે.